Diari Oficial de la Generalitat Valenciana


Sumari del DOGV 2418, del 31-12-1994 (1994/833441)

LLEI 12/1994, de 28 de desembre, de Mesures Administratives i de modificació del Text Articulat de la Llei de Bases de Taxes de la Generalitat Valenciana, aprovat pel Decret Legislatiu de 22 de desembre de 1984, del Govern Valencià
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1994/12/28/12**

### Versions

 01/01/2020 - Actualitat  01/01/2019 - 31/12/2019  01/01/1998 - 31/12/2018  01/01/1995 - 31/12/1997  Text inicial: 31/12/1994 - 01/01/1995 

### Dades del document

Número de DOGV
:   2418

Data del DOGV
:   31-12-1994

Secció del DOGV
:   DISPOSICIONS GENERALS

Número del document
:   1994/833441


Data del document
:   28-12-1994

Organisme emissor
:   Presidència de la Generalitat

Tipus de document
:   Llei

Correcció d'errades

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 01.01.2019 -**

 

**Llei 12/1994, de 28 de desembre, de Mesures Administratives i de modificació del Text Articulat de la Llei de Bases de Taxes de la Generalitat Valenciana, aprovat pel Decret Legislatiu de 22 de desembre de 1984, del Govern valencià.******[1]****

 

[**(DOGV núm. 2418 de 31.12.1994)**](http://www.dogv.gva.es/datos/1994/12/31/pdf/1994_833441.pdf) **Ref. 2880/1994**

 

 

Sia notori i manifest a tots els ciutadans que les Corts Valencianes han aprovat, i jo, d'acord amb el que estableixen la Constitució i l'Estatut d'Autonomia, en nom del Rei, promulgue la llei següent:

 

 

EXPOSICIÓ DE MOTIUS

 

Els objectius de la política pressupostària i econòmica concretats en la Llei de Pressupostos de la Generalitat Valenciana per a 1995, requereixen, per a la millor execució, l'adopció d'un conjunt de mesures, de distinta naturalesa i abast, el denominador comú de les quals es troba en el fet de ser instruments eficaços al servei de l'acció política i administrativa del Govern valencià, en els distints àmbits sectorials en què aquestes es desenrotllen.

En consonància amb aquest propòsit, la llei atén necessitats concretes en l'àmbit de la gestió administrativa i en el de l'organització, estableix determinades modificacions en el règim del personal docent no universitari i actualitza el règim de determinades taxes, tant pel que fa al fet imposable com als elements de quantificació d'aquestes.

 

1

 

En matèria de gestió administrativa, s'autoritza la contractació plurianual del servei de transport escolar, es declara d'urgent ocupació determinats béns i drets, s'habilita determinades empreses de la Generalitat com beneficiàries d'expropiacions i s'hi inclou una modificació concreta del Text Refós de la Llei d'Hisenda Pública en matèria de transferències de crèdit.

 

2

 

En matèria d'organització, s'hi recull una norma d'assignació compartida de les competències que en matèria de promoció pública d'habitatges té la Generalitat Valenciana, la qual cosa permetrà una execució d'aquesta més àgil i eficaç.

 

3

 

En matèria de personal, les normes estan dirigides a racionalitzar la dotació de mitjans humans assignats a la prestació directa del servei públic d'educació, en el marc del Programa d'aplicació de la LOGSE en la Comunitat Valenciana.

 

4

 

En matèria de taxes, la llei inclou un extens article que actualitza el règim de part de les vigents amb la finalitat de facilitar la publicació, al llarg de l'exercici de 1995, del text refós a què es refereix la disposició final primera de la llei.

 

5

 

El capítol V, que recull la regulació bàsica de les infraccions i el procediment de sanció en matèria de defensa de la qualitat agroalimentària, tracta de solucionar els problemes que el buit legal en la matèria provocava en el moment de fer efectiu el compliment de les normes en la matèria.

 

6

 

Finalment, s'hi inclouen tota una sèrie de disposicions addicionals de diferent abast i contingut, així tenim normes relatives a sancions urbanístiques i en matèria de caça, i altres destinades a complementar, de manera concreta, la regulació sobre taxes i preus públics.

 

 

CAPÍTOL I. De la gestió

 

**Article primer. De la prestació del servei de transport escolar**

S'autoritza la Conselleria d'Educació i Ciència perquè, durant 1995, subscriga contractes de duració plurianual amb clàusules de revisió de preus, si pertoca, per a la prestació del servei de transport escolar, d'acord amb l'article 29 del vigent Text Refós de la Llei d'Hisenda Pública de la Generalitat Valenciana.

 

**Article segon. Expropiacions derivades del Pla de carreteres de la Comunitat Valenciana, del Pla d'habitatge 1992-1995, del Pla de Ports de la Generalitat Valenciana, del Pla director de sanejament i depuració de la Comunitat Valenciana, i de les obres incloses en els projectes denominats "Ciutat de les Ciències" i "Torre de Comunicacions"**

Es declara la necessitat d'urgent ocupació dels béns afectats d'expropiació forçosa com a conseqüència de l'execució de les obres compreses en el Pla de carreteres de la Comunitat Valenciana 1988-1995, en el Pla d'habitatge 1992-1995, en el Pla de ports de la Generalitat Valenciana, en el Pla director de sanejament i Depuració de la Comunitat Valenciana, que han de realitzar la Generalitat Valenciana, les entitats habilitades com a beneficiàries d'expropiacions o les entitats locals, i en els projectes denominats "Ciutat de les Ciències" i "Torre de Comunicacions".

 

**Article tercer.  Habilitació de Seguretat i Promoció Industrial Valenciana, SA, Institut Valencià d'Habitatge, SA, Gestió del Sòl d'Alacant, SA, València Ciència i Comunicacions, SA, i Nova Gestió Urbana, SA, com a beneficiàries d'expropiacions**

Per al compliment de les seues finalitats, Seguretat i Promoció Industrial Valenciana, SA, l'Institut Valencià d'Habitatge, SA, Gestió del Sòl d'Alacant, SA i València Ciència i Comunicacions, SA, i Nova Gestió Urbana, SA, podran dur a terme les actuacions d'adquisició de sòl que convinguen, fins i tot mitjançant expropiació, a aquest efecte podran assumir la condició de beneficiàries prevista en la legislació en matèria d'expropiacions, tant en aquells casos en què corresponga la facultat d'expropiació a l'administració de la Generalitat Valenciana, com en aquells altres en què aquesta facultat corresponga a una altra administració.

 

**Article quart . De la gestió de les beques de formació del personal al servei de l'administració educativa**

Les ajudes i les beques que ha de percebre el professorat en actiu, dels centres docents públics no universitaris, per a la seua formació, s'articularan per mitjà de les línies de subvenció que a aquest efecte s'inclouen en els corresponents annexos de transferències corrents de la llei de pressupostos anual.

 

**Article cinqué. De les transferències de crèdit**

Es modifica l'article 33 del Text Refós de la Llei d'Hisenda Pública de la Generalitat Valenciana, que queda redactat així:

"1. Les transferències de crèdit estaran subjectes a les limitacions següents:

a) No podran fer-se a càrrec dels crèdits per a despeses de personal, llevat que es justifique que la quantitat la transferència de la qual es proposa no està afecta a cap obligació de pagament, ni va a estar-ho durant el que reste d'exercici, i se subjectaran en tot cas al règim retributiu que es fixe en la llei anual de pressupostos.

b) No afectaran el total de les consignacions sobre les quals s'ha formalitzat una reserva o retenció de crèdit.

c) No afectaran els crèdits per a despeses destinades a subvencions nominatives, llevat que, per qualsevol causa, n'haja decaigut el dret a la percepció.

d) No podran fer-se a càrrec d'operacions de capital amb la finalitat d'augmentar operacions corrents llevat dels casos següents:

   per a dotar el funcionament de noves inversions.

   per a afrontar els crèdits de reconeixement preceptiu que figuren expressament en la llei anual de pressupostos.

   per a augmentar els crèdits per a transferències corrents a càrrec dels de transferències de capital. 

   les que es deriven de la distribució dels fons consignats en el programa Despeses diverses".

 

 

CAPÍTOL II. De l'organització

 

**Article sisé. De la promoció pública d'habitatges**

1. La promoció pública d'habitatges de protecció oficial de la Generalitat Valenciana serà l'efectuada per la Conselleria d'Obres Públiques, Urbanisme i Transports, bé directament o mitjançant conveni a l'efecte, i també l'efectuada per l'Institut Valencià d'Habitatge, SA, a càrrec dels seus propis pressupostos.

2. A l'Institut Valencià d'Habitatge, SA, com a entitat encarregada de la gestió de la promoció pública d'habitatges de la Generalitat Valenciana, se li confereixen les facultats que es concedeixen en els articles 141 i següents del Decret 2144/1968, de 24 de juliol, pel qual s'aprova el reglament per a l'aplicació de la Llei sobre Habitatges de Protecció Oficial, als promotors per a promoure el desnonament dels adjudicataris no ocupants de tots els immobles integrants del patrimoni de promoció pública de la Generalitat Valenciana, per les causes i d'acord amb els procediments previstos en la legislació comuna i en l'especial d'habitatges de protecció oficial; i exercirà aquelles facultats que es confereixen en els procediments indicats a l'ens públic titular, si bé la resolució de desnonament administratiu serà en tot cas dictada pel director general d'Arquitectura i Habitatge, de la Conselleria d'Obres Públiques, Urbanisme i Transports.

 

 

CAPÍTOL III. Del personal al servei de la Generalitat Valenciana

 

**Article seté. El professorat dels centres docents públics no universitaris**

Per tal d'organitzar un millor funcionament dels centres docents públics no universitaris, la Conselleria d'Educació i Ciència podrà efectuar el nomenament de professors interins amb horaris de treball inferiors als establerts amb caràcter general. En aquest cas, les retribucions corresponents, tant bàsiques com complementàries, es fixaran de forma proporcional a la jornada realitzada en les condicions que, igualment, determine la Conselleria d'Educació i Ciència, amb l'informe favorable previ de la Conselleria d'Economia i Hisenda.

L'articulació del règim jurídic del nomenament de professors interins a temps parcial serà determinada per la Conselleria d'Educació i Ciència, per mitjà de l'ordre corresponent, amb l'informe previ favorable de la Conselleria d'Administració Pública.

 

**Article vuité. Professorat previst en la Llei Orgànica d'Ordenació General del Sistema Educatiu**

El professorat pertanyent al cos d'educació secundària i al cos de professors tècnics de formació professional, inclòs en l'àmbit de gestió de la Conselleria d'Educació i Ciència, que no dispose d'horari complet en el seu centre per a impartir les àrees, matèries o mòduls de la seua especialitat i no vulga completar-lo en un altre centre de la seua localitat, experimentarà una reducció de les seues retribucions bàsiques i complementàries proporcional al de la jornada lectiva docent no realitzada.

 

**Article nové. Complements de destinació corresponents als cossos docents en els nivells educatius anteriors a la universitat**

En els nivells educatius anteriors a la universitat, el nivell de complement de destinació corresponent als cossos docents inclosos en l'àmbit de gestió de la Conselleria d'Educació i Ciència, serà el que a continuació s'indica, independentment del lloc de treball concret que s'exercesca en el centre docent.

 

|  |  |
| --- | --- |
| Catedràtics de música i arts escèniques | 26 |
| Professors d'ensenyament secundari, d'escoles oficials de d'idiomes i d'arts plàstiques i disseny, amb condició de catedràtic | 26 |
| Professors d'ensenyament secundari, d'escoles oficials  de d'idiomes i d'arts plàstiques i disseny | 24 |
| Professors de música i arts escèniques | 24 |
| Professors tècnics de formació professional i mestres de taller d'arts plàstiques i disseny | 24 |
| Mestres | 21 |

 

Els funcionaris que pertanyen a cossos i escales declarades a extingir a què fa referència el punt 7 de la disposició addicional desena de la Llei orgànica 1/1990, de 3 d'octubre, conservaran el nivell de complement de destinació que tenien abans assignat.

 

**Article deu. De la classificació del personal eventual**

La classificació dels llocs de naturalesa eventual, prevists en l'article 6 del Decret legislatiu de 20 de març de 1991, del Govern valencià, pel qual s'aprovà el text refós de la Llei de la funció pública valenciana, contindrà exclusivament el número de lloc, la seua denominació i la conselleria a la qual pertany.

El nombre de llocs d'aquesta naturalesa i les retribucions per a cadascun d'aquests es determinaran dins dels crèdits establerts amb aquesta finalitat en la Llei de pressupostos corresponent.

 

**Article onze. Del complement especial dels llocs classificats per a dos grups de titulació**

En els llocs de treball classificats indistintament per a dos grups de titulació, el complement específic aplicable serà el corresponent al grup de titulació superior.

Per a aquells casos en què es perceba un complement específic superior en quantia a l'especificat en el paràgraf anterior, en virtut del que disposa el Decret 245/1991, de 23 de desembre, del Govern valencià, els serà reconegut, amb efecte d'1 de gener de 1995 i mentre desenvolupen el lloc de treball, un complement personal de garantia per la diferència entre tots dos complements específics.

Aquest complement personal de garantia solament podrà ser absorbit, total o parcialment, per canvi de lloc de treball o com a conseqüència de qualsevol increment en els imports dels complements de destinació i/o específic, exclosos els derivats de l'increment generalitzat de les retribucions per a cada exercici econòmic.

Tot això anterior s'aplicarà sense perjudici de la modificació del sistema retributiu que es derive del programa de racionalització i ordenació de retribucions complementàries que s'han de desenvolupar en l'exercici 1995, amb la negociació prèvia amb les organitzacions sindicals, i al qual es destinaran els recursos pressupostaris pertinents.

 

 

CAPÍTOL IV. Taxes

 

**Article dotze. De la modificació del Text Articulat de la Llei de Bases de Taxes de la Generalitat Valenciana, aprovat pel Decret Legislatiu de 22 de desembre de 1984, del Govern valencià**

Es modifica el Text Articulat de la Llei de Bases de Taxes de la Generalitat Valenciana, aprovat pel Decret Legislatiu de 22 de desembre de 1984, del Govern valencià, i modificat per les lleis de la Generalitat Valenciana 7/1989, de 20 d'octubre; 4/1990, de 31 de maig; 7/1991, de 28 de desembre; 7/1992, de 28 de desembre, i 6/1993, de 31 de desembre, en els termes següents:

1. Es modifica l'article 27.1.1 que quedarà redactat de la manera següent:

"Inscripció d'associacions, federacions d'associacions, col·legis professionals i consells valencians de col·legis professionals".

2. Es modifica l'article 36.6.2.0 que quedarà redactat de la manera següent:

"Autoritzacions d'espectacles taurins que s'han de realitzar en places de bous permanents i aquelles provisionals per a més d'una temporada, escoles taurines i corrals".

3. Es deixa sense contingut l'epígraf 2.1.2 de l'article 27.

4. Es modifica la denominació del capítol II del títol II, que quedarà redactada de la manera següent:

"Capítol II. Taxa pels serveis prestats per la Conselleria d'Administració Pública".

5. Es modifica l'article 29, que quedarà redactat de la manera següent:

"Constitueix el fet imposable d'aquesta taxa la prestació per la Conselleria d'Administració Pública dels serveis següents:

a) Proves d'habilitació.

b) Serveis administratius".

6. Es modifica l'article 31.3, que quedarà redactat de la manera següent:

"Serveis administratius prestats per la Conselleria d'Administració Pública"

7. Es deixa sense contingut el capítol I del títol IV.

8. Es modifica el capítol II del títol IV, que quedarà redactat de la manera següent:

"Article setanta-tres. Fet imposable

Constitueix el fet imposable d'aquesta taxa la prestació del servei educatiu del Curs d'Orientació Universitària (COU) per centres dependents de la Conselleria d'Educació i Ciència.

Article setanta-quatre. Subjectes passius

Són subjectes passius d'aquesta taxa els sol·licitants dels serveis corresponents.

Article setanta-cinc. Exempcions i bonificacions

1. Gaudiran d'exempció total de pagament dels drets de matrícula els alumnes membres de famílies nombroses de honor i de 2ª categoria.

2. Gaudiran de bonificació del 50 per cent del pagament dels drets esmentats, els alumnes membres de famílies nombroses de 1ª categoria.

3. Gaudiran d'exempció total del pagament dels drets de matrícula els alumnes que tinguen la condició de becaris del MEC per al mateix nivell educatiu.

Article setanta-sis. Tipus de gravamen

La quantia de la taxa per drets de matrícula de COU es determinarà segons el que disposa el quadre següent:

1. Curs complet            4.545 PTA

2. Assignatures soltes              761 PTA

Article setanta-set. Meritació i pagament

La taxa meritarà quan es presten els serveis corresponents. No obstant això, serà exigible el pagament per anticipat en el moment en què es formule la sol·licitud".

9. Es modifica el capítol III del títol IV, que quedarà redactat de la manera següent:

"Capítol III. Taxa per la prestació de serveis administratius derivats de l'activitat acadèmica.

Article setanta-vuit. Fet imposable

Constitueix el fet imposable d'aquesta taxa la compulsa de documents que hagen de constar en expedients acadèmics, validació d'estudis, emissió de certificacions acadèmiques i expedició de targetes d'identitat d'alumnes.

Article setanta-nou. Subjectes passius

Estaran obligats al pagament de la taxa els qui sol·liciten els serveis anteriorment expressats.

Article vuitanta. Tipus de gravamen

Els tipus d'exacció seran els següents:

1. Per compulsa de documents, siga quin siga el nombre de pàgines             168 PTA

2. Per drets de formació d'expedients de validació d'estudis realitzats en l'estranger            2.730 PTA

3. Per expedició i impressió de títols, certificacions i diplomes acadèmics competència de la Conselleria d'Educació i Ciència               1.668 PTA

4. Per expedició del llibre d'escolaritat            421 PTA

5. Per expedició de certificacions acadèmiques, incloses les relatives al llibre d'escolaritat que sol·liciten els centres              254 PTA

6. Per expedició de targetes d'identitat d'alumnes                121 PTA

Article vuitanta-un. Meritació

La taxa se meritarà una vegada prestat el servei, si bé serà exigible el pagament en el moment que es formule la sol·licitud".

10. Es deixa sense contingut el capítol IV del títol IV.

11. Es modifica el capítol VII del títol IV, que quedarà redactat de la manera següent:

"Capítol VII. Taxes per inscripció en proves selectives, proves de la Junta Qualificadora de Coneixements de Valencià i per expedició de certificacions de full de serveis.

Article cent. Fet imposable

Constitueix el fet imposable de la taxa la inscripció en les convocatòries per a la selecció del personal docent que efectue la Conselleria d'Educació i Ciència, la inscripció en les proves per a cadascun dels nivells de la Junta Qualificadora de Coneixements de Valencià, la formació d'expedients per a les proves selectives d'accés a cossos docents i les certificacions de fulls de serveis del personal docent no universitari.

Article cent un. Subjectes passius

Són subjectes passius d'aquesta taxa els qui sol·liciten els serveis corresponents.

Article cent dos. Tipus de gravamen

La quantia de la taxa se meritarà segons el que disposa el quadre de tarifes següent:

1. Drets d'examen:

1.1 Proves selectives per a l'accés a cossos docents

1.1.1 Grup A           3.157 PTA

1.1.2 Grup B           2.103 PTA

1.2 Per prova, per a cadascun dels nivells de la Junta Qualificadora de Coneixements de Valencià           1.280 PTA

2. Drets de formació d'expedients per a les proves selectives d'accés

a cossos docents            428 PTA

3. Certificacions de fulls de serveis del personal docent no universitari          254 PTA

Article cent tres. Meritació

La taxa se meritarà quan es presten els serveis corresponents. No obstant això, serà exigible en el moment de sol·licitar la inscripció o expedició".

12. Es modifiquen els grups I, IV i V de l'article 106, de la manera següent:

Es deixa sense contingut l'apartat 2 del grup I.

El paràgraf següent de la introducció del grup IV, quedarà redactat així:

"Les tarifes no inclouen l'import dels ingressos dels certificats corresponents ni el preu dels marxamos".

La redacció dels epígrafs que s'indiquen del grup IV serà la següent:

"42.4 Fàbrica d'embotits i altres productes carnis.

  42.6 Assecador de pernils i espatlles curades.

  42.9 Carnisseria-xarcuteria.

  45.2 Centre d'embalatge d'ous.

  57.1 Pescateries i carnisseries".

S'afegeix un nou epígraf en el grup V, la redacció del qual serà la següent:

"64. En indústries i establiments alimentaris, per comprovació de les seues instal·lacions i emissió dels informes previs requerits per a l'autorització sanitària de funcionament       7.208 PTA"

13. Es modifica l'article 121, que quedarà redactat de la manera següent:

"Article cent vint-i-un. Fet imposable

Constitueix el fet imposable d'aquesta taxa la prestació pels òrgans competents de la Generalitat Valenciana, a instància de la persona interessada o d'ofici, dels treballs i serveis realitzats en expedients relatius a:

1. Inscripció d'indústries en el registre (RIA).

1.1 Instal·lació de noves indústries, ampliació o trasllat de les existents i substitució de maquinària.

1.2 Canvi de titularitat (venda o arrendament) o de la denominació social.

2. Inspecció, comprovació i control del compliment de la legislació vigent.

3. Tramitació d'expedients d'auxilis econòmics, incloent-hi les inspeccions a les indústries i pagaments d'ajudes.

4. Expedició de certificats sobre engegada, Document Qualificació Especial i altres".

14. Es modifica l'article 123, que quedarà redactat de la manera següent:

"Article cent vint-i-tres. Bases i tipus

A efectes del càlcul de les taxes dels expedients, es classifiquen en els estrats següents segons el volum de la inversió (en milions de pessetes)

|  |  |  |
| --- | --- | --- |
|  | Estrat | Inversió (milions de pessetes) |
|  | A | De 0 fins a 20 |
|  | B | Més de 20 fins a 100 |
|  | C | Més de 100 fins a 500 |
|  | D | Més de 500 |

La taxa s'exigirà conforme al quadre de tarifes següent:

1. Inscripció d'indústries en el Registre (RIA)

1.1 Instal·lació de noves indústries, ampliació o trasllat de les existents i substitució de maquinària

|  |  |  |
| --- | --- | --- |
|  | Estrat | Taxa (pessetes) |
|  | A | 10.000 |
|  | B | 20.000 |
|  | C | 30.000 |
|  | D | 40.000 |

1.2 Canvi de titularitat (venda o arrendament) o de la denominació social

      Tots els estrats          5.000 PTA

2. Inspecció, comprovació i control del compliment de la legislació vigent

|  |  |  |
| --- | --- | --- |
|  | Estrat | Taxa (pessetes) |
|  | A | 10.000 |
|  | B | 20.000 |
|  | C | 30.000 |
|  | D | 40.000 |

3. Tramitació d'expedients d'auxilis econòmics, incloent-hi inspeccions a les indústries i pagaments d'ajudes.

3.1 Acollits a una sola línia d'auxilis

|  |  |  |
| --- | --- | --- |
|  | Estrat | Taxa (pessetes) |
|  | A | 20.000 + 2.000xI |
|  | B | 35.000 + 1.250xI |
|  | C | 100.000 +  600xI |
|  | D | 300.000 +  200xI |

I = Inversió (en milions de pessetes)

3.2 Increment per cada línia addicional d'auxilis

    Tots els estrats          20.000 PTA

4. Expedició de certificats sobre posada en marxa, Document Qualificació Especial i altres.

    Tots els altres          5.000 PTA"

15. Es modifica l'article 130, afegint-hi el paràgraf següent:

"7. Inscripció i autorització del passaport fitosanitari a vivers"

16. Es modifica l'article 132, afegint-hi els paràgrafs següents:

"4.6 Regularització de plantacions de vinyes.

4.6.1 Raïm de vinificació          10.260 PTA/Ha

4.6.2 Raïm de taula                  14.650 PTA/Ha

7.1 Inspecció i autorització del passaport fitosanitari a vivers          9.450 PTA"

17. Es modifica la denominació del capítol V del títol VII i el paràgraf primer de l'article 141, que quedaran redactats així:

"Capítol V. Taxes de l'Institut Politècnic Marítimo-Pesquer del Mediterrani".

"Constitueix el fet imposable d'aquesta taxa la prestació dels serveis amb ocasió de l'activitat docent desenvolupada per l'Institut Politècnic Marítimo-Pesquer del Mediterrani, dependent de la Conselleria d'Agricultura, Pesca i Alimentació, que s'enumeren a continuació".

18. Es modifiquen els epígrafs que s'indiquen de l'article 148, que quedaran redactats així:

"13. Assenyalament i inspecció de tota classe d'aprofitaments i gaudiments forestals, piscícoles i cinegètics.

13.1. Fustes de forests d'utilitat pública.

13.1.1. Assenyalament fins a 100 m3          50 PTA/m3

13.1.2. Assenyalament de més de 100 m3 fins a 200 m3         25 PTA/m3

13.1.3. Assenyalament de més de 200 m3           17 PTA/m3

13.1.4. Per a comptades en blanc, 75% de l'assenyalament corresponent

13.1.5. Per a reconeixement final, 50% de l'assenyalament.

13.2. Fustes de forests privades.

13.2.1. Assenyalament i reconeixement final de fins a 100 m3          65 PTA/m3

13.2.2. Assenyalament i reconeixement final de 100 a 200 m3          30 PTA/m3

13.2.3. Assenyalament i reconeixement final de més de 200 m3          25 PTA/m3

13.3. Inspecció d'espècies de creixement ràpid.

13.3.1. Fins a 100 m3          10 PTA/m3

13.3.2. Excés 100 fins a 200 m3                8 PTA/m3

13.3.3. Excés 200 m3                                 5 PTA/m3

13.4. Llenyes en forests d'utilitat pública i en les particulars.

13.4.1. Fins a 500 esteris        8PTA/esteri.

13.4.2. Excés 500 Fins a 1000 esteris          5 PTA/esteri.

13.4.3. Excés 1000 Fins a 2000 esteris         4 PTA/esteri.

13.4.4. Excés 2000 esteris          4 PTA/esteri.

13.5. Llenyes d'aprofitament de riberes.

13.5.1. Fins a 1000 garbons         1 PTA/garbó.

13.5.2. Més de 1000 garbons         2 PTA/garbó".

19. S'hi afegeix un nou article 152 bis, el text del qual serà el següent:

"Article cent cinquanta-dos. bis. Exempcions

Seran exempts del pagament de la taxa recollida en l'article 151, apartat 1, els jubilats i els altres perceptors de pensions públiques"

20. Es modifiquen els epígrafs 1 al 6 de l'article 153, que quedaran redactats així:

"1. Llicències de caça autonòmiques.

Tipus A. Llicència per a caça amb armes de foc i assimilades.

1.1. 1 any de validesa                       1.234 PTA

1.2. 3 anys de validesa                     3.701 PTA

Tipus B. Llicència per a caça sense armes de foc.

1.3. 1 any de validesa                       1.234 PTA

1.4. 3 anys de validesa                      3.701 PTA

Tipus C. Llicència per a dules de gossos.

1.5. 1 any de validesa           30.852 PTA

1.6. Segell d'homologació llicència tipus A.          1.234 PTA

2. Llicència de pesca continental autonòmica.

Tipus únic. Per a pesca de qualsevol espècie.

2.1. 1 any de validesa                         987 PTA

2..2. 3 anys de validesa                      2.962 PTA

2.3. Segell d'homologació de llicències         987 PTA

3. Matrícula d'embarcació.

Tipus únic.

3.1. 1 any de validesa                       1.110 PTA

3.2. 5 anys de validesa                     3.450 PTA

4. Matrícula de vedats de caça i la seua renovació anual.

4.1. Caça major:

Grup I. Un cap per cada 100 Ha. o inferior       9 PTA/Ha.

Grup II. Més d'un i fins a dos caps per cada 100 Ha            16 PTA/Ha.

Grup III. Més de dos i fins a tres caps per cada 100 Ha        24 PTA/Ha.

Grup IV. Més de tres caps per cada 100 Ha         38 PTA/Ha.

4.2. Caça menor:

Grup I. 0'3 peces per Ha o inferior          9 PTA/Ha.

Grup II. Més de 0'3 i fins a 0'8 peces per Ha         14 PTA/Ha.

Grup III. Més de 0'8 i fins a 1'5 peces per Ha       24 PTA/Ha.

Grup IV. Més de 1'5 peces per Ha          38 PTA/Ha.

La tarifa mínima per matrícula dels vedats de caça o la seua renovació anual, siga quina siga l'extensió superficial, no podrà ser inferior a 10.000 pessetes.

5. Permisos de caça en vedats socials i terrenys sotmesos a règim de caça controlada:

   Classe 1a                 8.000 PTA

   Classe 2a                 4.000 PTA

   Classe 3a                 2.500 PTA

   Classe 4a                 1.000 PTA

   Classe 5a                 500 PTA

   Classe 6a                 250 PTA

6. Permisos per a vedats fluvials de pesca esportiva:

   Classe 1a                 3.280 PTA

   Classe 2a                 1.315 PTA

   Classe 3a                  660 PTA

   Classe 4a                  320 PTA

   Classe 5a                  165 PTA

   Classe 6a                    66 PTA"

21. Es modifica el capítol VIII del títol VII, que quedarà redactat així:

"Capítol VIII. Taxa per expedició de les llicències de pesca recreativa, esparver i marisqueig

Article cent cinquanta-sis. Fet imposable

El fet imposable d'aquesta taxa està constituït per la prestació de serveis administratius inherents a l'expedició de llicències de pesca recreativa, esparver i marisqueig, pels òrgans competents de la Conselleria d'Agricultura, Pesca i Alimentació, o els que en el futur assumesquen aquestes competències.

Aquests serveis estan constituït per la tramitació i expedició del document o llicència de pesca recreativa, esparver i marisqueig.

Article cent cinquanta-set. Subjectes passius

Són obligats al pagament d'aquesta taxa els qui sol·liciten la inscripció o obtinguen les llicències i complesquen els requisits previstos per l'ordenament vigent.

Article cent cinquanta-vuit. Quanties

La quantia es fixa en 500 pessetes i tindrà la vigència que determine la legislació vigent.

Article cent cinquanta-nou. Meritació

L'obligació de contribuir naixerà quan haja estat realitzat el fet imposable".

 

 

CAPÍTOL V. Infraccions i procediment de sanció en matèria   
 de defensa de la qualitat agroalimentària

 

**Article tretze. Àmbit d'aplicació******[2]****

1. L'exercici de la potestat sancionadora a què es refereix aquesta Secció s'estén al control de la qualitat agroalimentària en la fabricació, envasament, distribució, emmagatzematge dels productes agroalimentaris; així com a l'adequació dels mitjans de producció agraris en la seua fabricació, emmagatzematge i comercialització, a les normes que regulen les seues característiques i procediments d'elaboració.

2. Queden exclosos del seu àmbit d'aplicació: els aspectes higiènics/sanitaris i de seguretat alimentària; la legislació específica d'organismes modificats genèticament i de la irradiació de productes alimentaris; la producció primària i operacions connexes, inclosa la legislació sobre benestar dels animals; l'oferta d'aliments per a la venda directa al consumidor final, inclosos els obradors de les instal·lacions detallistes i els productes amb destinació a països tercers (no pertanyents a la UE).

 

**Article catorze. Infraccions lleus******[3]****

1. La no-presentació de les declaracions d'existències, d'elaboració o de moviment de productes, o presentar-les incompletes, amb inexactituds, errors o omissions o presentar-les fora del termini reglamentari o quan siga preceptiu, abans de l'execució de pràctiques d'elaboració i tractament de productes determinats, si els fets constitutius d'infracció no afecten la naturalesa, qualitat, característiques, composició, procedència o origen dels productes consignats.

2. No tindre actualitzats els documents de qualsevol dels elements que integren el sistema intern de control de qualitat.

3. Efectuar ampliacions o reduccions substancials, traslladar, canviar de titularitat, canviar de domicili social o tancar una indústria agroalimentària sense la corresponent comunicació a l'Administració.

4. No tindre identificats els dipòsits, sitges, contenidors i qualsevol classe d'envàs de productes a orri o els productes que continguen, o la seua identificació de forma no clara o sense marcat indeleble i, si escau, no indicar el volum nominal o altres indicacions previstes en la normativa d'aplicació.

5. Incomplir les instruccions que sobre la seua activitat emanen de les Administracions competents en matèria de defensa de la qualitat agroalimentària i dels requisits, obligacions o prohibicions establides en les normes relacionades amb la producció, sempre que es tracte d'infraccions merament formals no incloses com a greus o molt greus.

6. El subministrament incomplet d'informació o documentació necessàries per a les funcions d'inspecció i control administratiu.

7. No presentar els registres o llibres-registre, declaracions relatives a aliments o els documents d'acompanyament sense causa justificada, quan foren requerits per al seu control en actes d'inspecció, o presentar-los amb inexactituds, errors o omissions, quan la diferència entre la quantitat consignada i la correcta no supere el 15% d'aquesta última, i es puguen demostrar d'una altra forma els moviments dels productes.

8. No comunicar a l'autoritat competent quan existeix l'obligació legal de fer-ho qualsevol forma de frau, alteració, adulteració, abús o negligència que perjudique o pose en risc la qualitat dels productes, la protecció dels consumidors o els interessos generals, econòmics o socials del sector agroalimentari.

9. L'expressió d'alguna de les indicacions obligatòries o facultatives regulades de l'etiquetatge o presentació dels productes, documents d'acompanyament, documents comercials, registres, retolació i embalatges en forma diferent de la reglamentària, o en els quals les indicacions que consten no siguen les autoritzades, així com aquelles no regulades o autoritzades que incomplisquen els principis generals de la informació alimentària facilitada al consumidor.

10. Cometre inexactituds, errors o omissions en les dades o informacions en l'etiquetatge, els documents d'acompanyament, els documents comercials, els registres, la retolació, la presentació i l'embalatge de productes agroalimentaris, o de les matèries i elements per a la producció i la comercialització agroalimentàries, si aquestes inexactituds, errors o omissions no es refereixen a indicacions obligatòries o no afecten la seua naturalesa, identitat, qualitat, característiques, composició, procedència o origen.

11. Incórrer en discrepància entre les característiques reals, inclosos pes i volum, del producte agroalimentari o la matèria o element per a la producció i comercialització agroalimentàries i les que ofereix l'operador agroalimentari, si es refereix a paràmetres o elements el contingut dels quals queda limitat per la reglamentació d'aplicació i l'excés o defecte no afecta la seua pròpia naturalesa, identitat, definició reglamentària, qualitat, designació o denominació del producte, o si les diferències no superen el doble de la tolerància admesa reglamentàriament per al paràmetre o element de què es tracta o, en cas que no hi haja establida tolerància, no superen el 10% del valor establit.

12. Aplicar tractaments, pràctiques o processos de forma diferent a l'establida, sempre que no afecten la composició, definició, identitat, naturalesa, característiques o qualitat dels productes agroalimentaris, o les matèries o elements per a la producció agroalimentària.

13. Les simples irregularitats en l'observació de les obligacions establides en les disposicions vigents en la matèria agroalimentària que no estiguen incloses com a infraccions greus o molt greus.

 

**Article quinze. Infraccions greus******[4]****

1. No tindre documentat o no portar qualsevol dels elements que integren el sistema intern de control de qualitat.

2. No disposar d'algun dels elements reglamentaris en el sistema d'assegurament de la traçabilitat, com la identificació, els registres i la documentació d'acompanyament dels productes, o no tindre sistemes i procediments de traçabilitat suficients, comprensibles i actualitzats.

3. No disposar de dades en el sistema d'assegurament de la traçabilitat, com la identitat dels subministradors i receptors dels productes, o no disposar d'informacions relatives a la vida d'aquests productes, com la seua identificació, naturalesa, origen, característiques qualitatives i condicions de producció i distribució.

4. No conservar durant el període reglamentari els originals dels documents d'acompanyament de productes rebuts, i les còpies dels documents d'acompanyament de productes expedits.

5. No portar registres o llibres de registre comercials, no tindre talonaris matriu de factures de venda o altres documents establits per les disposicions vigents, tindre aquests documents amb una informació poc llegible o comprensible o gestionar-los defectuosament, o no tindre'ls documentats per un sistema equivalent.

6. No conservar els registres durant el temps reglamentari.

7. No tindre realitzada una anotació en els registres quan haja transcorregut més d'un mes des de la data en què degué anotar-se a l'efecte de traçabilitat o quan, no havent transcorregut aquest període de temps, els assentaments no registrats no puguen justificar-se mitjançant una altra documentació.

8. No presentar, o presentar fora del termini establit, les declaracions que hagen de realitzar-se d'acord amb la normativa aplicable, abans de l'execució de pràctiques d'elaboració i tractament de determinats productes, o tindre inexactituds, errors o omissions en les declaracions, si els fets constitutius d'infracció afecten la naturalesa, qualitat, característiques, composició, procedència o origen dels productes consignats.

9. Les inexactituds o errors en els registres o declaracions establits en la normativa alimentària quan la diferència entre la quantitat consignada i la correcta sobrepasse en un 15% aquesta última.

10. Exercir activitats relacionades amb qualsevol de les etapes de la producció, transformació o comercialització de productes agroalimentaris, o matèries i elements per a la producció i la comercialització agroalimentàries sense autorització o sense estar inscrit en els registres oficials que li siguen aplicables, exercir activitats que no consten expressament en l'autorització o registre, o exercir activitats per a l'exercici de les quals ha sigut cancel·lada la seua autorització o el seu registre.

11. La instal·lació o modificació de les indústries agràries i alimentàries amb incompliment de les disposicions vigents en matèria de regulació d'aquestes indústries.

12. Tinença i disposició de productes no identificats en qualsevol instal·lació o mitjà de transport.

13. L'amenaça, coacció, represàlia o qualsevol altra forma de pressió a les autoritats, els seus agents o funcionaris competents, tant en l'exercici de les seues funcions de programació i inspecció de control de qualitat agroalimentària com les derivades de l'exercici de la potestat sancionadora.

14. Negar-se o resistir-se a subministrar dades o a facilitar la informació requerida pels òrgans competents o els respectius agents, per al compliment de les funcions d'informació, vigilància, investigació, inspecció, tramitació i execució en les matèries a què es refereix la present llei, i subministrar informació inexacta o documentació falsa, i concretament les següents actuacions:

a) No permetre l'accés als locals, instal·lacions o vehicles de transport al personal que exercisca les funcions esmentades.

b) No permetre la presa de mostres o la realització d'altres tipus de controls sobre els productes.

c) No justificar les verificacions i controls efectuats sobre els productes posats en circulació.

d) No aportar la documentació, dades o informacions requerides pel personal que realitza funcions inspectores, ja siga en el moment de la inspecció o en altres labors d'investigació i control, o no aportar-la en el termini indicat.

15. Manipular, traslladar o tindre qualsevol forma de mercaderia cautelarment immobilitzada amb violació dels precintes, o si les mercaderies ixen de les instal·lacions on van ser intervingudes sense l'autorització de l'òrgan competent en la matèria.

16. Comercialitzar productes agroalimentaris sense sotmetre's al control previ establit cautelarment.

17. Mobilitzar els vehicles paralitzats cautelarment.

18. Posar en funcionament una àrea, un element o una activitat de l'establiment cautelarment suspès.

19. Comercialitzar, comprar o adquirir productes agroalimentaris o matèries i elements per a la producció i comercialització agroalimentària, quan les activitats esmentades hagueren sigut objecte de suspensió cautelar.

20. No poder demostrar l'exactitud de les informacions que consten en l'etiquetatge, els documents d'acompanyament o els documents comercials dels productes agroalimentaris, o les que consten en els productes utilitzats en la seua producció o transformació.

21. Cometre inexactituds, errors o omissions de dades o informacions en l'etiquetatge, els documents d'acompanyament, documents comercials, registres, retolació, presentació i embalatges, si aquestes inexactituds, errors o omissions es refereixen a indicacions obligatòries.

22. Utilitzar en l'etiquetatge, els envasos, embalatges, presentació, oferta, publicitat dels productes agroalimentaris o les matèries i elements per a la producció i comercialització agroalimentàries indicacions, raons socials, noms o denominacions comercials, expressions, signes, marques, símbols, emblemes, denominacions, designacions, qualificacions, classes de producte, indicacions del seu origen o procedència, indicacions sobre el sistema de producció o elaboració, que:

a) No corresponguen al producte o que, per la seua similitud fonètica, gràfica o ortogràfica, puguen induir a confusió, encara que estiguen precedits pels termes tipus, estil, gènere, imitació, succedani, o anàlegs.

b) No corresponguen a la vertadera identitat de l'operador.

c) No corresponguen al vertader lloc de producció, fabricació, elaboració, envàs, comercialització o distribució.

d) No siguen verificables.

23. Modificar la vertadera identitat dels productes agroalimentaris o de les matèries i elements, per a la producció i la comercialització agroalimentàries que servisca per a identificar-los.

24. Induir a confusió o engany pel que fa a productes agroalimentaris o matèries i elements per a la producció i la comercialització agroalimentàries, així com expedir-los, o comercialitzar-los, fins i tot en el cas que l'engany siga conegut pels receptors, compradors o consumidors.

25. Utilitzar en l'etiquetatge dels productes alimentosos indicacions que no siguen concordes amb les normes de comercialització vigents en la Unió Europea, i que estableix la secció 1.ª del capítol 1 del títol II del Reglament (UE) núm. 1308/2013 del Parlament Europeu i del Consell, pel qual es crea l'organització comuna de mercats dels productes agraris, i pel qual es deroguen els Reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007, o amb els termes reservats facultatius autoritzats o qualsevol altra indicació facultativa regulada per normativa nacional o de la Unió Europea, o reglamentacions que les substituïsquen.

26. Cometre frau en les característiques dels productes agroalimentaris o les matèries i els elements per a la producció i la comercialització agroalimentàries, especialment les relatives a la seua identitat, naturalesa, espècie, composició, contingut, designació, definició reglamentària, qualitat, riquesa, pes, volum o quantitat, excés d'humitat, contingut en principis útils, aptitud per a l'ús o qualsevol altra discrepància existent entre les característiques reals del producte agroalimentari, o de la matèria o els elements de què es tracte, i les que ofereix l'operador agroalimentari, que supere els límits per a ser considerada infracció lleu, així com tot acte de naturalesa similar que implique una transgressió o incompliment del que es disposa per la legislació vigent.

27. Utilitzar o comercialitzar productes agroalimentaris o matèries i elements per a la producció i la comercialització agroalimentàries no conformes.

28. Tinença i/o ús de productes, substàncies, equips, maquinària, matèries o elements no conformes o no autoritzats per la legislació específica per a activitats relacionades amb les etapes de producció, transformació o comercialització agroalimentàries.

29. Comercialitzar productes agroalimentaris o matèries i elements per a la producció i la comercialització agroalimentàries que hagen sigut objecte de pràctiques o tractaments no autoritzats, o bé que estan etiquetats, marcats o identificats amb noms o indicacions no conformes, encara que aquesta circumstància siga coneguda pels receptors, compradors o consumidors.

30. La falta d'inscripció de productes agroalimentaris, matèries o elements per a la producció i la comercialització agroalimentàries de la forma que reglamentàriament s'haguera establit.

31. Elaborar productes o matèries i elements per a la producció i la comercialització agroalimentàries, mitjançant tractaments o processos no autoritzats per la legislació vigent, així com addicionar o sostraure substàncies o elements que modifiquen la seua composició.

32. Comercialitzar productes, matèries o elements sense el corresponent etiquetatge, els documents d'acompanyament, els documents comercials, la retolació, la presentació, els embalatges, els envasos o els recipients que siguen preceptius, o comercialitzar-los amb una informació que induïsca a engany als receptors o consumidors.

33. No poder correlacionar els productes existents en les instal·lacions amb les característiques principals d'aquests productes que consten en els registres i amb la documentació d'acompanyament o, si escau, en la documentació comercial, o no tindre constància de les entrades i eixides dels productes i de les manipulacions, tractaments i pràctiques que s'hi han efectuat.

34. Cometre una infracció lleu quan haguera sigut sancionada per resolució ferma per altres dues infraccions lleus en els tres anys anteriors.

 

**Article setze. Infraccions molt greus******[5]****

1. Negar-se absolutament a l'actuació dels serveis públics d'inspecció.

2. Utilitzar, sense tindre dret a això, indicacions, noms comercials, marques, símbols o emblemes referits als noms protegits per una denominació d'origen protegida (DOP), una indicació geogràfica protegida (IGP), una especialitat tradicional garantida (ETG), una denominació geogràfica o una marca de qualitat agroalimentària, que tinguen altres sistemes de protecció de qualitat agroalimentària, o que tinguen similitud fonètica o gràfica amb els noms protegits o amb els signes o emblemes que els siguen característics, que induïsquen a confusió sobre la naturalesa, qualitat o origen dels productes, encara que vagen acompanyats dels termes tipus, estil, gènere, imitació, succedani, o anàlegs.

3. Tindre, negociar, utilitzar indegudament o falsificar els documents, etiquetes i altres elements d'identificació propis de les denominacions d'origen protegides (DOP), les indicacions geogràfiques protegides (IGP), les especialitats tradicionals garantides (ETG), els vins produïts en una regió determinada (vcprd), les denominacions geogràfiques, les marques de qualitat agroalimentària o altres sistemes de protecció de la qualitat agroalimentària.

4. La falsificació de productes o comercialització de productes falsificats, sempre que no siguen constitutives d'infracció penal.

5. Cometre infraccions greus que impliquen l'extensió de l'alteració, l'adulteració, la falsificació o el frau a realitzar per tercers als quals es faciliten la substància, els mitjans o procediments per a realitzar-los, encobrir-los o emmascarar-los.

6. Subministrar a indústries agroalimentàries, a títol onerós o gratuït, productes agroalimentaris o matèries o substàncies no permeses, per a l'elaboració dels productes per als quals estan autoritzades aquestes indústries.

7. Cometre infraccions greus que, en tot o en part, siguen concurrents amb infraccions greus de la normativa sanitària o que hagen servit per a facilitar-les o encobrir-les.

8. La reincidència a cometre una infracció greu quan haguera sigut sancionat per resolució ferma per la mateixa comesa en els tres anys anteriors.

 

**Article dèsset. Graduació de les sancions******[6]****

La quantia de les sancions es graduarà conforme als següents criteris: el volum de vendes de l'empresa; la quantia del benefici obtingut; l'efecte que la infracció haja produït sobre els preus, sobre l'ús d'aquest producte o sobre el mateix sector productiu, i la reincidència.

 

**Article díhuit. Règim sancionador i competència sancionadora******[7]****

1. El règim sancionador s'ajustarà a la Llei 39/2015, d'1 d'octubre, del procediment administratiu comú de les administracions públiques; la Llei 40/2015, d'1 d'octubre, de règim jurídic del sector públic; i al títol III de la Llei 28/2015, de 30 de juliol, per a la defensa de la qualitat alimentària.

2. La persona titular de la direcció general amb funcions en la defensa de la qualitat agroalimentària, serà l'òrgan competent per a incoar els expedients sancionadors i designar els funcionaris instructors d'aquests, entre els pertanyents a aquesta Conselleria.

3. Tenen competència per a imposar les sancions que estableix la present llei, els òrgans següents:

a) La persona titular de la direcció general amb funcions en la defensa de la qualitat agroalimentària, en cas d'infraccions lleus i greus.

b) La persona titular de la conselleria amb funcions en la defensa de la qualitat agroalimentària, en cas d'infraccions molt greus.

c) El Consell, en el cas de clausura definitiva de l'activitat empresarial a la Comunitat Valenciana.

 

**Article dènou. Sancions******[8]****

1. Les infraccions administratives regulades en aquest capítol seran reprimides amb les sancions següents:

a) Les infraccions lleus amb prevenció o multa de fins a 4.000 euros.

b) Les greus, amb multa d’entre 4.001 i 150.000 euros.

c) Les molt greus, amb multa d’entre 150.001 a 3.000.000 euros.

d) La sanció que s’impose en cap cas podrà ser inferior en la seua quantia al benefici il·lícit obtingut per la comissió de les infraccions.

2. L’autoritat a què corresponga resoldre l’expedient podrà acordar, com a mesura cautelar, la suspensió temporal de l’activitat empresarial radicada a la Comunitat Valenciana objecte de la investigació, així com el decomís de la mercaderia falsificada, fraudulenta, no identificada o que puga comportar risc per al consumidor, i correran per compte del presumpte infractor les despeses que aquesta mesura ocasione.

3. No tindrà caràcter de sanció la retirada cautelar o definitiva dels canals de producció o distribució d’aquells productes que siguen subministrats per establiments que manquen de la preceptiva autorització.

 

**Article vint. Derogació normativa******[9]****

Queda derogat el Decret 153/1996, de 30 de juliol, del Govern Valencià, pel qual es regulen les infraccions, el procediment i la competència sancionadora en matèria de defensa de la qualitat agroalimentària.

 

**Article vint-i-u. Règim sancionador en matèria de classificació de canals de boví i porcí******[10]****

1. El règim sancionador pels incompliments de la normativa aplicable en matèria de classificació de canals de boví, porcí, derivada de l'article 10 del Reglament (UE) núm. 1308/2013 del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris i pel qual es deroguen els Reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007, serà l'establit en els articles 18 i 19 d'aquesta Secció, amb la particularitat que la Direcció General competent en incoar i resoldre els expedients sancionadors en classificació de canals serà aquella que tinga atribuïdes funcions en aquesta matèria.

2. Són infraccions lleus les següents:

a) Dur a terme una preparació de la canal diferent de qualsevol de les permeses segons la normativa específica.

b) No marcar la canal, o marcar-la sense indicar tots els esments obligatoris.

c) En el cas de les canals de boví, utilitzar presentacions diferents de les de referència, sense aplicar els coeficients correctors establits a aquest efecte per a ajustar el pes de les canals. En el cas de les canals de porcí, utilitzar presentacions diferents de les presentacions tipus establides en el Reial decret 1.028/2011, de 15 juliol, pel qual s'estableixen disposicions d'aplicació relatives a la classificació de les canals de porcí.

d) No informar el proveïdor dels animals, i, si escau, el ramader si així ho sol·licita, del resultat de la classificació amb indicació expressa de la categoria i pes, juntament amb els coeficients correctors aplicats.

e) La concurrència d'errors reiterats a l'hora de determinar el pes o la classificació de la canal, entenent com a tals almenys un nombre de 20 detectats en la visita d'inspecció.

3. Són infraccions greus les següents:

a) No dur a terme la classificació de canals en els casos en què aquesta siga obligatòria.

b) En el cas de les canals de boví, no tindre entre el seu personal contractat cap classificador amb l'autorització vigent per a realitzar la classificació, en el moment de la de classificació autoritzats conforme a la normativa vigent.

c) No realitzar els registres establits en la normativa específica de classificació de canals, o no conservar els registres sobre la classificació de canals el temps establit en la normativa específica.

d) Mobilitzar les canals paralitzades cautelarment.

e) La reiteració de tres faltes lleus per qualsevol motiu o reincidència de dues faltes lleus per la mateixa causa en els últims tres anys.

4. Són infraccions molt greus les següents:

a) Negar-se a l'actuació dels serveis públics d'inspecció.

b) Vexar, coaccionar, intimidar o amenaçar el personal de l'Administració que realitza funcions d'inspecció, els instructors dels expedients sancionadors, el personal dels organismes de gestió o de les entitats de control, o exercir qualsevol altra forma de pressió sobre aquests, sempre que aquestes accions no constituïsquen infracció penal.

c) Alterar el resultat de la classificació de canals.

d) Manipular, traslladar o tindre qualsevol forma de mercaderia cautelarment immobilitzada amb violació dels precintes, o si les mercaderies ixen de les instal·lacions on van ser intervingudes sense l'autorització de l'òrgan competent en la matèria.

e) La reiteració de tres faltes greus per qualsevol motiu o reincidència de dues faltes greus per la mateixa causa en els últims tres anys.

5. En el supòsit de la comissió d'infracció greu o molt greu, l'autoritat competent per a resoldre podrà imposar com a sanció accessòria alguna de les següents mesures:

a) Mesures de correcció, seguretat o control que impedisquen la continuïtat en la producció del mal.

b) Decomís de les canals.

 

 

CAPÍTOL VI. De les competències del Consell de Salut   
 de la Comunitat Valenciana

 

**Article vint-i-dos. De l'ampliació de competències**

Per tal de fer més efectiva la col·laboració ciutadana amb la Conselleria de Sanitat i Consum i poder participar més directament en el seguiment i control de la gestió del SVS, s'ampliaran les competències del Consell de Salut de la Comunitat Valenciana en les següents:

1. Aprovar l'estat d'ingressos i despeses anual del SVS i elevar-lo a la Conselleria de Sanitat i Consum per a la posterior incorporació al seu avantprojecte general.

2. Conèixer el nomenament i cessament dels gerents de les àrees de salut a proposta del Consell de Direcció de l'àrea i oït el Consell de Salut d'aquesta.

3. Conèixer el nomenament i cessament dels directors i la resta del personal directiu dels hospitals i centres d'atenció primària, a proposta del director general del SVS.

4. Crear una comissió tècnica de concerts al si del Consell de Salut de la Comunitat Valenciana, per a l'estudi, el dictamen, la proposta i el seguiment d'aquests.

 

 

DISPOSICIONS ADDICIONALS

 

**Primera. De les sancions urbanístiques**

1. Correspondran a les hisendes municipals els ingressos derivats d'aquelles multes, per infracció urbanística, que imposen els òrgans urbanístics de la Generalitat Valenciana com a conseqüència de propostes formulades i tramitades pels ajuntaments interessats, que requeresquen l'aprovació de la Generalitat Valenciana.

2. Correspondran a la hisenda de la Generalitat Valenciana els ingressos generats per la imposició de sancions urbanístiques que aquesta impose en actuacions tramitades d'ofici pels seus òrgans urbanístics.

 

**Segona. De l'actualització de determinades taxes**

A les taxes les tarifes de les quals són objecte d'actualització en l'article 12 d'aquesta llei no se'ls aplicarà l'increment previst a l'efecte en la Llei de Pressupostos de la Generalitat per a 1995, ja que els imports recollits en l'article 12 corresponen a les quantitats que s'han de percebre durant l'exercici esmentat.

 

**Tercera. De les tarifes portuàries**

El període voluntari de pagament de les taxes portuàries de la Generalitat Valenciana serà d'un mes a partir de la data de notificació de la liquidació corresponent, transcorregut aquest termini sense haver fet efectives aquestes tarifes, es tindrà per impagada a efectes de suspensió de serveis, retirada o posada en sec d'embarcació, tall del subministrament, o qualsevol altra mesura que es derive de l'aplicació de la normativa d'explotació, sense perjudici de l'inici de la via de constrenyiment en el termini establert en la normativa corresponent.

 

**Quarta. De les infraccions administratives en matèria de caça**

Les quanties reflectides en l'article 48.3 de la Llei 1/1970, de 4 d'abril, de Caça, en l'àmbit de la Comunitat Valenciana seran les següents:

Les infraccions administratives seran sancionades: les greus amb multes de 50.001 fins a 500.000 pessetes; les menys greus amb multes de 25.001 fins a 50.000 pessetes, i les lleus amb multes de 5.000 fins a 25.000 pessetes.

 

**Cinquena******[11]****

Es declaren a extingir les places deIs funcionaris tècnics de l'Estat al servei de la sanitat local, transferides a la Comunitat Valenciana mitjançant Reial Decret 2.103/1984, de 10 d'octubre, i integrades en els equips d'atenció primària. El personal interí que actualment les ocupa romandrà exercint les seues funcions amb l'obligació de participar en les convocatòries que, per a equips d'atenció primària, es convoquen a la Comunitat Valenciana.

Aquestes places tindran, a partir d'aquest moment, la condició de no ofertables i s'amortitzaran en el moment que cesse el titular o funcionari interí que l' exerceix. En cap cas, els funcionaris interins posseiran la titularitat de la plaça, mentre no hi accedisquen pel procediment reglamentari.

 

 

DISPOSICIONS TRANSITÒRIES

 

**Primera. Transferències de serveis sanitaris**

1. Es ampliat el termini previst en la disposició transitòria tercera  de la Llei 8/1987, de 4 de desembre, del Servei Valencià de Salut, fins a la data en què, d'acord amb el que estableix la disposició transitòria primera de la Llei 14/1986, de 25 d'abril, General de Sanitat, concloga el procés de transferència dels serveis i establiments sanitaris pertanyents a les corporacions locals, en els termes previstos en el Decret 109/ 1988, de 18 de juliol, del govern valencià.

2. La transferència econòmico-financera dels serveis sanitaris dels ens locals al Servei Valencià de Salut s'ajustarà en totes les seues parts al que recull la Llei 8/1987.

 

**Segona. De l'exempció continguda en l'article 75.3 del text articulat de la Llei de bases de taxes de la Generalitat Valenciana**

L'exempció continguda en l'article 75.3 del text articulat de la Llei de bases de taxes de la Generalitat Valenciana, aprovat pel Decret legislatiu de 22 de desembre de 1984, del Govern valencià, en la redacció que en fa aquesta llei, s'aplicarà amb caràcter retroactiu en l'any 1994.

 

 

DISPOSICIONS FINALS

 

**Primera. Del Text Refós de la Llei de Taxes de la Generalitat Valenciana**

S'autoritza el Govern valencià per a elaborar, en el termini màxim de 6 mesos, un text refós del text articulat de la Llei de bases de taxes de la Generalitat Valenciana, amb la denominació text refós de la Llei de taxes de la Generalitat Valenciana, al qual s'incorporaran, amb capacitat per a regularitzar, actualitzar i harmonitzar, les disposicions legals vigents.

 

**Segona. Entrada en vigor**

Aquesta llei entrarà en vigor l'endemà de la publicació en el Diari Oficial de la Generalitat Valenciana.

 

Per tant, ordene als ciutadans, tribunals, autoritats i poders públics als quals pertoque, que observen i facen complir aquesta llei

 

 

València, 28 de desembre de 1994

 

El president de la Generalitat Valenciana

JOAN LERMA I BLASCO 

 

 

---

****[1]****  La [**Correcció d’errades de la Llei 12/1994**](https://www.dogv.gva.es/va/eli/es-vc/l/1994/12/28/12/corrigendum/98713331/), publicada en el DOGV núm. 2448 de 13.02.1995 (Ref. Base de dades 0307/1995), rectifica els articles cinqué i onze de la versió castellana d’esta Llei.

****[2]****L’article tretze és modificat per l’article 70 de la [**Llei 27/2018, de 27 desembre**](https://www.dogv.gva.es/va/eli/es-vc/l/2018/12/27/27/), de mesures fiscals, de gestió administrativa i financera i d'organització de la Generalitat. (DOGV núm. 8453 de 28.12.2018) Ref. Base de dades 011731/2018.

****[3]****  L’article catorze és modificat per l’article 70 de la [**Llei 27/2018, de 27 desembre**](https://www.dogv.gva.es/va/eli/es-vc/l/2018/12/27/27/).

****[4]****L’article quinze és modificat per l’article 70 de la [**Llei 27/2018, de 27 desembre**](https://www.dogv.gva.es/va/eli/es-vc/l/2018/12/27/27/).

****[5]****L’article setze és modificat per l’article 70 de la [**Llei 27/2018, de 27 desembre**](https://www.dogv.gva.es/va/eli/es-vc/l/2018/12/27/27/).

****[6]****L’article dèsset és modificat per l’article 70 de la [**Llei 27/2018, de 27 desembre**](https://www.dogv.gva.es/va/eli/es-vc/l/2018/12/27/27/).

****[7]****L’article díhuit és modificat per l’article 70 de la [**Llei 27/2018, de 27 desembre**](https://www.dogv.gva.es/va/eli/es-vc/l/2018/12/27/27/).

****[8]****L’article dènou és modificat per l’article 88 de la [**Llei 9/2019, de 23 de desembre**](https://www.dogv.gva.es/va/eli/es-vc/l/2019/12/23/9/), de la Generalitat, de mesures fiscals, de gestió administrativa i financera i d'organització de la Generalitat. (DOGV núm. 8707 de 30.12.2019) Ref. Base de dades 011336/2019.

****[9]****L’article vint és modificat per l’article 70 de la [**Llei 27/2018, de 27 desembre**](https://www.dogv.gva.es/va/eli/es-vc/l/2018/12/27/27/).

****[10]****L’article vint-i-u és modificat per l’article 70 de la [**Llei 27/2018, de 27 desembre**](https://www.dogv.gva.es/va/eli/es-vc/l/2018/12/27/27/).

****[11]****La disposició addicional cinquena és modificada per l’article 22 de la [**Llei 14/1997, de 26 de desembre**](https://www.dogv.gva.es/va/eli/es-vc/l/1997/12/26/14/), de Mesures de Gestió Administrativa i Financera i d'Organització de la Generalitat (DOGV núm. 3153 de 31.12.1997) Ref. Base de dades 4186/1997.


Còpia Permalink ELI